stanford-oval/wikipedia huggingface dataset:
ฟาโรห์ยานาสซิ
หลักฐานยืนยัน

ถึงแม้ว่าพระราชสถานะของพระองค์จะเป็นพระราชโอรสของฟาโรห์คยานที่ทรงครองราชย์มายาวนาน แต่ฟาโรห์ยานาสซิก็ทรงได้รับการยืนยันจากจารึกที่เสียหายเท่านั้น (ไคโร ทีดี-8422 [176]) ซึ่งพบที่เทลล์ อัล-ดับ'อะฮ์ ซึ่งเป็นที่ตั้งของเมืองหลวงของฮิกซอสโบราณนามว่า อวาริส บนจารึก ซึ่งอาจจะสร้างขึ้นเพื่ออุทิศแด่เทพเจ้าเซธ เจ้าแห่งอวาริส พระองค์ทรงถูกเรียกว่า พระราชโอรสพระองค์โตของกษัตริย์ในฟาโรห์คยาน
ถ้าหากเจ้าชายยานาสซิทรงขึ้นเป็นฟาโรห์จริง ๆ พระองค์อาจจะปกครองระหว่างรัชสมัยของฟาโรห์คยานและรัชสมัยของฟาโรห์อโพฟิส ในบันทึกพระนามแห่งตูริน ข้อความก่อนหน้าที่เกี่ยวข้องกับฟาโรห์อโพฟิสในคอลัมน์ที่ 10 บรรทัดที่ 26 ได้รับความเสียหาย จนทำให้พระนามของฟาโรห์สูญหายไป และระยะเวลาการครองราชย์ของพระองค์หลงเหลือเพียงบางส่วน อาจจะอ่านได้ว่า 10, 20 หรือ 30 บวกกับจำนวนปีที่แน่นอน
นอกจากนี้ หลักฐานยืนยันของพระองค์ ถึงแม้ว่าจะไม่ใช่หลักฐานร่วมสมัยแต่ก็อาจจะพบได้ใน Contra Apionem ของโจเซฟุส ซึ่งโจเซฟุสได้บันทึกว่าอ้างข้อมูลโดยตรงจาก แอกิปเทียกา (Αἰγυπτιακά) ของนักบวชชาวอียิปต์นามว่าแมนิโธ ซึ่งจะเขียนขึ้นในศตวรรษที่ 3 ก่อนคริสตกาลระหว่างรัชสมัยของฟาโรห์ปโตเลมีที่ 2 (ทรงครองราชย์ระหว่าง 283 – 246 ปีก่อนคริสตกาล) โดยไม่หลงเหลือสำเนาของแอกิปเทียกามาตั้งแต่สมัยโบราณแล้ว และในปัจจุบันเป็นที่ทราบผ่านการอ้างอิงในภายหลังโดยเซ็กตุส จูลิอุส แอฟริกานุส, โจเซฟุส และยูเซบิอุสเท่านั้น ตามงานเขียนของโจเซฟุส ผู้สืบทอดพระราชบัลลังก์ในราชวงศ์ที่สิบห้าของแมนิโธคือ ซาลิทิส, บนอน, อะปัชนัน, อิอานนาส, อาร์คลีส/อัซซิส และอโพฟิส ซึ่งโดยทั่วไปเข้าใจว่า อะปัชนัน เป็นพระนามในภาษากรีกของฟาโรห์คยาน ในขณะที่พระนามอิอานนาส (กรีกโบราณ: Iαννας) จะเข้าใจได้ดีที่สุดว่าเป็นการเขียนพระนามที่ผิดพลาดของฟาโรห์ยานาสซิ โดยยืนยันว่าพระองค์ทรงขึ้นครองพระราชบัลลังก์แห่งฮิกซอส และโจเซฟุสก็บันทึกเพิ่มเติมอีกว่า แมนิโธได้ระบุว่าฟาโรห์อิอานนาสทรงครองราชย์ที่ยาวนานอย่างไม่น่าจะเป็นไปได้ถึง 50 ปีกับอีก 1 เดือน ไม่ว่าในกรณีใดก็ตาม ประเด็นดังกล่าวหมายความว่า แมนิโธต้องถือว่ายานาสซิเป็นฟาโรห์ จนถึงปี ค.ศ. 2010 ความเห็นดังกล่าวได้ถูกปฏิเสธโดยความเห็นพ้องทางวิชาการในไอยคุปต์วิทยา ซึ่งถือว่าฟาโรห์อโพฟิสทรงเป็นผู้สืบทอดพระราชบัลลังก์โดยตรงของฟาโรห์คยาน ตามที่เสนอโดยไรฮอล์ท ซึ่งในความเข้าใจดังกล่าว ดูเหมือนว่าในบันทึกของแมนิโธที่กล่าวถึงทั้งฟาโรห์อิอานนาส/ยานาสซิ และฟาโรห์คยานนั้น โจเซฟุสได้เลือกอย่างผิดๆ แทนที่จะเลือกเป็นพระองค์อย่างหลัง ซึ่งความเห็นดังกล่าวได้ถูกคัดค้านโดยการค้นพบทางโบราณคดีซึ่งบอกเป็นนัยว่า ฟาโรห์คยานอาจจะทรงขึ้นครองราชย์เร็วกว่าที่เคยคิดไว้ถึง 80 ปี ทำให้ต้องมีฟาโรห์หนึ่งหรือหลายพระองค์ที่จะต้องขึ้นครองราชย์ระหว่างพระองค์กับฟาโรห์อโพฟิส
พ.ศ. 2470

พุทธศักราช 2470 (นับแบบใหม่) ตรงกับปีคริสต์ศักราช 1927 เป็นปีปกติสุรทินที่วันแรกเป็นวันเสาร์ ตามปฏิทินเกรกอเรียน
ปีเถาะ นพศก จุลศักราช 1289 (วันที่ 15 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระปกเกล้าเจ้าอยู่หัว (26 พฤศจิกายน พ.ศ. 2468 – 2 มีนาคม พ.ศ. 2478)
เจ้าประเทศราช:
เจ้าผู้ครองนครเชียงใหม่: เจ้าแก้วนวรัฐ (11 พฤศจิกายน พ.ศ. 2454 - 3 มิถุนายน พ.ศ. 2482)
เจ้าผู้ครองนครลำพูน: เจ้าจักรคำขจรศักดิ์ (11 พฤศจิกายน พ.ศ. 2454 - 5 พฤศจิกายน พ.ศ. 2486)
เจ้าผู้ครองนครน่าน: เจ้ามหาพรหมสุรธาดา (11 พฤศจิกายน พ.ศ. 2462 - 17 สิงหาคม พ.ศ. 2474)
เหตุการณ์

21 พฤษภาคม – ชาร์ลส์ ลินด์เบิร์ก ประสบความสำเร็จในเดินทางคนเดียวโดยไม่หยุดพัก ด้วยเครื่องบิน สปิริตออฟเซนต์หลุยส์ ในเที่ยวบินข้ามมหาสมุทรแอตแลนติก
1 สิงหาคม – พรรคคอมมิวนิสต์จีนก่อตั้งกองทัพปลดปล่อยประชาชนจีน
7 สิงหาคม – สะพานพีซที่เชื่อมระหว่างเมืองฟอร์ตอีรี รัฐออนแทรีโอ ประเทศแคนาดา กับเมืองบัฟฟาโล รัฐนิวยอร์ก สหรัฐอเมริกา เปิดใช้งานเป็นครั้งแรก
23 สิงหาคม – แซคโคและวานเซตตี ผู้นิยมลัทธิอนาธิปไตยชาวอิตาลี ถูกประหารชีวิต
6 ตุลาคม – "เดอะแจสซิงเกอร์" ภาพยนตร์เสียงในฟิล์มเรื่องแรกของโลก ออกฉายรอบปฐมทัศน์
27 พฤศจิกายน – ทีมฟุตบอลทีมชาติอาร์เจนตินาชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 11 ณ สนามกีฬานาซีโอนัล กรุงลิมา ประเทศเปรู
30 ธันวาคม – รถไฟใต้ดินของญี่ปุ่นสายแรกเปิดใช้งาน สายกินซาในโตเกียว
วันเกิด

18 มกราคม - ฟรีดริช มักนุส เคานต์ที่ 6 แห่งซาล์ม-วิลเดนเฟลส์
1​ มีนาคม​ -​ ทูล​ ทอง​ใจ​ นักร้องเพลงไทยสากลชาวไทย (ถึงแก่ 1 กุมภาพันธ์ พ.ศ. 2538)
6 มีนาคม - กาเบรียล การ์เซีย มาร์เกซ กวีชาวโคลอมเบีย (ถึงแก่กรรม 17 เมษายน พ.ศ. 2557)
5 เมษายน - ธานินทร์ กรัยวิเชียร นายกรัฐมนตรีคนที่ 14 อดีตองคมนตรีและผู้ปฏิบัติหน้าที่แทนประธานองคมนตรีชาวไทย
10 เมษายน - มาร์แชลล์ วอร์เรน ไนเรนเบิร์ก นักชีวเคมีและนักพันธุศาสตร์ชาวอเมริกัน (ถึงแก่กรรม 15 มกราคม พ.ศ. 2553)
16 เมษายน - สมเด็จพระสันตะปาปาเบเนดิกต์ที่ 16 (สิ้นพระชนม์ 31 ธันวาคม พ.ศ. 2565)
3 พฤษภาคม - ขุนทอง ภูผิวเดือน อดีตรัฐมนตรีหลายกระทรวง (ถึงแก่กรรม 7 สิงหาคม พ.ศ. 2538)
29 พฤษภาคม - สมเด็จพระราชินีฮาลาเอวาลู มาตาอาโฮ อาโฮเมเอ อดีตสมเด็จพระราชินีตองงา พระราชมารดาในสมเด็จพระราชาธิบดีตูโปอูที่ 6 แห่งตองงา รัชกาลที่6 รัชกาลปัจจุบัน และสมเด็จพระราชาธิบดีจอร์จ ตูโปอูที่ 5 แห่งตองงา รัชกาลที่5 (สวรรคต 19 กุมภาพันธ์ พ.ศ. 2560)
26 มิถุนายน - สมเด็จพระอริยวงศาคตญาณ สมเด็จพระสังฆราช (อัมพร อมฺพโร) พระสังฆราชองค์ที่ 20 แห่งกรุงรัตนโกสินทร์
8 สิงหาคม - พระราชญาณโสภณ (จรัส เขมจารี) พระสงฆ์ชาวไทย พระราชาคณะชั้นราช อดีตที่ปรึกษาเจ้าคณะจังหวัดศรีสะเกษ อดีตเจ้าอาวาสวัดหลวงสุมังคลาราม (มรณภาพ 15 สิงหาคม พ.ศ. 2567)
11 สิงหาคม - ประสงค์ สุ่นศิริ อดีตรัฐมนตรีว่าการกระทรวงการต่างประเทศ
18 สิงหาคม - โรซาลีนน์ คาร์เตอร์ อดีตสุภาพสตรีหมายเลขหนึ่งแห่งสหรัฐอเมริกา ภรรยาของอดีตประธานาธิบดีจิมมี คาร์เตอร์  (ถึงแก่กรรม 19 พฤศจิกายน พ.ศ. 2566)
22 กรกฎาคม - สำราญ เกิดผล ศิลปินแห่งชาติ สาขาศิลปะการแสดง (ถึงแก่กรรม 1 ตุลาคม พ.ศ. 2560)
11 ตุลาคม - อาจินต์ ปัญจพรรค์ ศิลปินแห่งชาติ สาขาวรรณศิลป์ นักเขียน (ถึงแก่กรรม 17 พฤศจิกายน พ.ศ. 2561)
13 ตุลาคม - เตอร์กุต โอซิล นักการเมืองตุรกี (ถึงแก่กรรม 17 เมษายน พ.ศ. 2536)
14 ตุลาคม - โรเจอร์ มัวร์ นักแสดงชาวอังกฤษ (ถึงแก่กรรม 23 พฤษภาคม พ.ศ. 2560)
16 ตุลาคม - กึนเทอร์ กรัสส์ นักเขียนนวนิยายชาวเยอรมัน (ถึงแก่กรรม 13 เมษายน พ.ศ. 2558)
28 พฤศจิกายน - สมเด็จพระราชาธิบดีสุลต่านตวนกู อับดุล ฮาลิม มูอัซซัม ชาห์ แห่งมาเลเซีย (สวรรคต 11 กันยายน พ.ศ. 2560)
5 ธันวาคม - พระบาทสมเด็จพระมหาภูมิพลอดุลยเดชมหาราช บรมนาถบพิตร พระมหากษัตริย์ลำดับที่ 9 แห่งราชวงศ์จักรี (สวรรคต 13 ตุลาคม พ.ศ. 2559)
25 ธันวาคม - ราม นารายัณ นักดนตรีชาวอินเดีย
วันถึงแก่กรรม

18 พฤษภาคม - พระราชวรวงศ์เธอ กรมหมื่นกวีพจน์สุปรีชา (ประสูติ 25 กันยายน พ.ศ. 2414)
9 กรกฎาคม - สมเด็จพระปิตุจฉาเจ้า สุขุมาลมารศรี พระอัครราชเทวี (ประสูติ 10 พฤษภาคม พ.ศ. 2404)
9 สิงหาคม - พระบาทสมเด็จพระสีสุวัตถิ์ พระมหากษัตริย์แห่งราชอาณาจักรกัมพูชา
24 ตุลาคม - อดอลฟัส แคมบริดจ์ มาร์ควิสที่ 1 แห่งแคมบริดจ์
รางวัล > รางวัลโนเบล

สาขาเคมี – Heinrich Otto Wieland
สาขาวรรณกรรม – อองรี แบร์กซอง
สาขาสันติภาพ – แฟร์ดินอง บุยซอง, Ludwig Quidde
สาขาฟิสิกส์ – Arthur Compton, Charles Thomson Rees Wilson
สาขาสรีรวิทยาหรือการแพทย์ – ยูเลียส วากเนอร์-เยาเรกก์
พระครูบวรธรรมกิจ (เทียน ปุปฺผธมฺโม)

| พระครูบวรธรรมกิจ (เทียน ปุบผธัมโม) |
| --- | --- |

ชื่ออื่น: หลวงปู่เทียน ปุบผธัมโม
ส่วนบุคคล
เกิด: 2 พฤศจิกายน พ.ศ. 2419 (89 ปี)
มรณภาพ: 18 กรกฎาคม พ.ศ. 2509
ตำแหน่งชั้นสูง
ที่อยู่: วัดโบสถ์ จังหวัดปทุมธานี
อุปสมบท: พ.ศ. 2439 (อายุ 21 ปี)
พรรษา: 70
ตำแหน่ง: เจ้าอาวาสวัดโบสถ์ และอดีตเจ้าคณะตำบลบ้านกลาง
พระครูบวรธรรมกิจ (เทียน ปุปฺผธมฺโม) หรือ หลวงปู่เทียน  วัดโบสถ์  เป็นพระเถราจารย์เชื้อสายรามัญผู้มีชื่อเสียงแห่งจังหวัดปทุมธานี
ประวัติ

หลวงปู่เทียน ปุปฺผธมฺโม เกิดเมื่อวันพฤหัสบดีที่ 2 พฤศจิกายน พ.ศ. 2419 (ตรงกับแรม 1 ค่ำ เดือน 12 ปีชวด) ต้นรัชกาลที่ 5 เกิดที่บ้านปากคลอง ตำบลกระแชงมอญ อำเภอสามโคก จังหวัดปทุมธานี เป็นบุตรของ นายน้อย - นางเล็ก ดุลยกนิษฐ มีพี่น้องร่วมบิดามารดา 8 คน ท่านเป็นบุตรคนที่ 3 เมื่ออายุ 11 ปีได้เริ่มศึกษาอักขระสมัยเบื้องต้นกับพระอธิการ วัดชัยสิทธาวาท (พัฒนสายบำรุง) อำเภอสามโคก จังหวัดปทุมธานี ศึกษาได้ไม่นานก็ย้ายมาอยู่วัดโบสถ์ จังหวัดปทุมธานี กับพระอาจารย์นวน เรียนหนังสือไทย และภาษามอญ จนอ่านออกเขียนได้ และมีความรู้แตกฉานในด้านการคิดเลขเป็นอย่างดี
ครั้นพออายุได้ 14 ปี ได้เข้ามาศึกษาในกรุงเทพมหานคร เข้าเรียนที่โรงเรียนวัดมหาพฤฒาราม จนสอบไล่ได้จบหลักสูตร แล้วจึงเข้ารับราชการเป็นมหาดเล็กได้ 1 ปี จากนั้นลาออก ไปรับราชการเป็นเสมียนอยู่กับอธิบดีศาลอุทธรณ์ 1 ปี จนอายุ 21 ปี ท่านจึงลาออกจากราชการ และเดินทางกลับบ้านที่จังหวัดปทุมธานี ได้อุปสมบทเป็นพระภิกษุเมื่อวันพฤหัสบดีที่ 4 มีนาคม พ.ศ. 2439 (ตรงกับขึ้น 2 ค่ำ เดือน 4) โดยมีท่านเจ้าคุณพระรามัญมหาเถระ เจ้าคณะจังหวัดปทุมธานี ในขณะนั้นเป็นพระอุปัชฌาย์ ให้ได้รับฉายาว่า "ปุบฺผธมฺโม" เมื่อทำการอุปสมบทแล้ว ได้ไปอยู่กับพระอุปัชฌาย์ที่วัดโบสถ์ จังหวัดปทุมธานี ท่านได้ศึกษาเล่าเรียนภาษาบาลี และภาษามอญ ซึ่งท่านมีพื้นฐานอยู่บ้างแล้ว เรียนควบคู่กันไป หลวงปู่เทียนท่านได้ศึกษาอยู่กับพระอุปัชฌาย์ตลอดมา
หลวงปู่เทียนอยู่ที่วัดโบสถ์นี้มาจนได้ 6 พรรษา พระอุปชาฌาย์ของท่านคือท่านเจ้าพระรามัญมหาเถระก็ป่วยหนักด้วยโรคชรา และได้มรณะภาพลงด้วยโรคชรา รวมอายุท่านได้ถึง 92 ปี และในปีนั้นเอง หลวงปู่เทียนก็ได้รับการแต่งตั้งเป็นพระอธิการวัดโบสถ์ปทุมธานีทันที เมื่อวันที่ 23 พฤษภาคม พ.ศ. 2445 (ในราวตอนปลายๆ สมัยรัชกาลที่ 5)
ในครั้งสงครามอินโดจีนท่านได้สร้างเครื่องรางของขลังแจกจ่ายแก่ชาวบ้าน ทั้ง เสื้อยันต์ ประเจียด ตะกรุด จนมีอภินิหารเลื่องลือ มีผู้นับถือมาก และได้สร้างพระเครื่องเนื้อผงไว้หลายพิมพ์ด้วยกัน ใน พ.ศ. 2509 ท่านยังได้มีโอกาสเข้าเฝ้าถวายพระสมเด็จเนื้อผงแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระตำหนักจิตรลดารโหฐาน ปัจจุบันพระเครื่องของหลวงปู่เทียนเป็นที่นิยมในหมู่นักสะสมพระเครื่อง
จนมาถึงวันจันทร์ที่ 18 กรกฎาคม พ.ศ. 2509 เวลา 02.00 น. หลวงปู่เทียนก็ได้มรณภาพลงด้วยอาการอันสงบ รวมอายุท่านได้ถึง 89 ปี 8 เดือน 14 วัน และท่านได้อยู่ในสมณะเพศถึง 70 พรรษา มีพิธีพระราชทานเพลิงศพเมื่อวันที่ 5 เมษายน พ.ศ. 2512 ณ วัดโบสถ์ ตำบลบ้านกลาง อำเภอเมืองปทุมธานี จังหวัดปทุมธานี
วัตถุมงคลที่ได้รับความนิยม

เหรียญรุ่นแรก ปี 2490  ออกที่วัดบ่อเงิน  เป็นเหรียญสี่เหลี่ยม เนื้อทองแดง
เหรียญรุ่นสอง ปี 2491  ออกวัดโบสถ์  ในวาระอายุครบ 6 รอบ เป็นเหรียญคล้ายรูปหยดน้ำ มี 2 เนื้อ คือ อะลูมิเนียม  และเงิน
เหรียญรุ่นสาม ปี 2506  ลักษณะคล้ายเหรียญรุ่นแรก
เหรียญรุ่นสุดท้าย ปี2509 เหรียญรุ่นนี้ สร้างขึ้นเพื่อฉลอง อายุ 91 ปี สร้างก่อนหลวงพ่อมรณภาพ โดยกองกษาปณ์เป็นผู้แกะบล็อกเอง มีเนื้อทองแดง เงิน และทองคำ สำหรับทองคำนั้น สร้างเพียง 99 เหรียญ ตอกหมายเลขทุกเหรียญ เหรียญรุ่นสุดท้าย ปี 2509 ที่กองกษาปณ์แกะแม่พิมพ์ถวายนี้  ทุกเนื้อที่ปั๊มออกมา จะมีเส้นรัศมีวงกลมล้อมรอบหลายชั้น ตรงใต้คาง หรืออยู่บริเวณจีวรของท่าน สามารถเห็นได้ด้วยตาเปล่า ซึ่งปรากฏการณ์ดังกล่าวไม่ได้เกิดขึ้นจากการปั๊มหลาย ๆ เหรียญแล้ว "บล็อกแตก" อีกอย่างหนึ่งก็คือ บล็อกที่กองกษาปณ์จัดทำนั้น ทำด้วยเหล็กกล้า ไม่มีวันที่จะแตกชำรุดง่าย ๆ ดังนั้น วงการพระเรียกพระรุ่นนี้ว่า “เหรียญบล็อกวงเดือน” มีผู้นำไปใช้แล้วได้ผลในด้านเมตตา โชคลาภ แคล้วคลาด ป้องกันภัย เหมือนมีรัศมีกำแพงแก้ว หรือวงเดือนล้อมรอบ เคยมีผู้ถูกลอบทำร้าย เอาปืนมาจ่อยิงที่ศีรษะชนิดเผาขน ยิงถึง 3 นัด กระสุนไม่ออกสักนัดเดียว คนร้ายตกใจ รีบขึ้นจักรยานยนต์หนีไป
พระเนื้อผงรุ่นแรก ปี 2490 ออกวัดบ่อเงิน ส่วนรุ่นแรกของวัดโบสถ์  สร้างปี พ.ศ. 2506 ประกอบด้วย พิมพ์สมเด็จ 3 ชั้น หลังงันต์ พระนางพญา พระขุนแผน พระรอด  พระทุ่งเศรษฐี  และพระปิดตา  นอกจาก 2 รุ่นนี้แล้ว ยังมีสร้างอีกในปี 2507 และ 2508  ซึ่งพระเนื้อผงของท่านโดยเฉพาะพิมพ์สมเด็จต่าง ๆ ด้านล่างจะมีการฝังตะกรุดปรากฏให้เห็นเป็นเอกลักษณ์ หลวงปู่เทียน วัดโบสถ์ ปทุมธานี โดย อ.เล็ก พลูโต. สืบค้นข้อมูลเมื่อวันที่ 4 พฤษภาคม พ.ศ. 2554
สมณศักดิ์

พ.ศ. 2457 ท่านได้เลื่อนสมณศักดิ์เป็นเจ้าคณะตำบล ตำบลบ้านกลาง จังหวัดปทุมธานี
พ.ศ. 2469 ท่านได้รับการแต่งตั้งเป็นพระอุปัชฌาย์
พ.ศ. 2477 ท่านได้รับการแต่งตั้งให้เป็นพระครูกรรมการศึกษา
พ.ศ. 2481 ท่านได้เลื่อนสมณศักดิ์รับพระราชทานสัญญาบัตรพัดยศเป็นพระครูสัญญาบัตร เจ้าอาวาสวัดราษฎร์ ชั้นโท นาม "พระครูบวรธรรมกิจ"
พ.ศ. 2502 ท่านได้รับพระราชทานพัดยศพิเศษ (จ.ป.ร.)
พ.ศ. 2506 ท่านได้รับพระราชทานให้เลื่อนชั้นเป็นพระครูชั้นเอก ในพระราชทินนามเดิมคือ "พระครูบวรธรรมกิจ"
ฟาโรห์ยากาเรบ

ยาคาเรบ เป็นผู้ปกครองในพื้นที่บางส่วนของอียิปต์โบราณในช่วงสมัยระหว่างกลางที่สอง ซึ่งอาจจะเป็นไปได้ว่าอยู่ในช่วงศตวรรษที่ 17 ก่อนคริสตกาล และน่าจะอยู่ในช่วงราชวงศ์ที่สิบสี่ เช่นนี้พระองค์จะทรงปกครองจากที่เมืองอวาริส โดยครอบคลุมดินดอนสามเหลี่ยมปากแม่น้ำไนล์ฝั่งตะวันออก และอาจจะไปถึงดินดอนสามเหลี่ยมปากแม่น้ำตะวันฝั่งตกด้วย ตำแหน่งและตัวตนตามลำดับเวลาของพระองค์ยังไม่ชัดเจน
หลักฐานยืนยัน

พระองค์เป็นหนึ่งในฟาโรห์เพียงไม่กี่พระองค์ในราชวงศ์ที่สิบสี่ที่ปรากฏหลักฐานที่เกี่ยวข้องกับพระองค์ คือ ตราประทับสคารับจำนวนสองชิ้น ซึ่งไม่ทราบที่มาของตราประทับทั้งสองชิ้น โดยหนึ่งในสองชิ้นปัจจุบันอยู่ในพิพิธภัณฑ์อียิปต์แห่งเบอร์ลิน แค็ตตาล็อกหมายเลข 293/73 ส่วนอีกชิ้นอยู่ในพิพิธภัณฑ์เพตรี แค็ตตาล็อกหมายเลข 11810
เนื่องจาก "ยาคาเรบ" เป็นพระนามประสูติของฟาโรห์พระองค์นี้ จึงเป็นไปไม่ได้ที่จะยืนยันว่าจะปรากฏพระนามของพระองค์อยู่ในบันทึกพระนามแห่งตูรินหรือไม่ โดยบันทึกพระนามดังกล่าวเป็นบันทึกพระนามของฟาโรห์ที่ได้รับชำระในช่วงต้นสมัยรามเสส ซึ่งทำหน้าที่เป็นแหล่งข้อมูลทางประวัติศาสตร์เบื้องต้นสำหรับราชวงศ์ที่สิบสี่ แต่จะบันทึกเฉพาะพระนามนำหน้าของฟาโรห์เท่านั้น ยิ่งกว่านั้น เอกสารดังกล่าวยังอยู่ในสภาพที่ไม่สมบูรณ์ และพระนามนำหน้าของพระองค์อาจสูญหายไปในส่วนที่เสียหายของบันทึก ดังนั้น พระองค์จึงได้รับการยืนยันอย่างแน่นอนจากหลักฐานตราประทับสคารับจำนวนสองชิ้นเท่านั้น ซึ่งตราประทับทั้งสองชิ้นนี้ทำขึ้นอย่างหยาบๆ และอาจจะเป็นไปได้ว่าพระนาม "ยาคาเรบ" เป็นรูปแบบที่อ่านไม่ถูกต้องหรือเป็นรูปแบบที่แตกต่างกันของพระนามของฟาโรห์ที่ปรากฏหลักฐานอย่างดีในช่วงเวลาดังกล่าว
ตำแหน่งตามลำดับเวลา

ถึงแม้ว่าตำแหน่งตามลำดับเวลาของพระองค์จะยังคงไม่แน่นอน แต่นักไอยคุปต์วิทยา คิม ไรโฮลท์ และดาร์เรล เบเกอร์เสนอว่า พระองค์ทรงปกครองในช่วงราชวงศ์ที่สิบสี่ก่อนหน้ารัชสมัยของฟาโรห์ยาคุบ-ฮาร์ โดยการสันนิษฐานดังกล่าวอิงจากการเรียงลำดับของตราประทับสคารับที่มีอายุย้อนไปตั้งแต่ช่วงสมัยระหว่างกลางที่สอง
มหาวิทยาลัยนอร์ทแคโรไลนา

มหาวิทยาลัยนอร์ทแคโรไลนา (University of North Carolina) เป็นระบบมหาวิทยาลัยรัฐในรัฐนอร์ทแคโรไลนา สหรัฐอเมริกา ประกอบด้วย 16 มหาวิทยาลัยและ 1 โรงเรียน โดยก่อตั้งครั้งแรกที่แชเปิลฮิลล์ เมื่อ ค.ศ. 1789 โดยระบบมหาวิทยาลัยนอร์ทแคโรไลนาเริ่มเมื่อ ค.ศ. 1972
มหาวิทยาลัยนอร์ทแคโรไลนา สามารถหมายถึง
มหาวิทยาลัยนอร์ทแคโรไลนา แชเปิลฮิลล์ (University of North Carolina Chapel Hill)
มหาวิทยาลัยนอร์ทแคโรไลนา แชร์ลอตต์ (University of North Carolina Charlotte)
มหาวิทยาลัยนอร์ทแคโรไลนา แอชวิลล์ (University of North Carolina Asheville)
มหาวิทยาลัยนอร์ทแคโรไลนา กรีนส์โบโร (University of North Carolina Greensboro)
มหาวิทยาลัยนอร์ทแคโรไลนา เพมโบรก (University of North Carolina Pembroke)
มหาวิทยาลัยนอร์ทแคโรไลนา วิลมิงตัน (University of North Carolina Wilmington)
มหาวิทยาลัยนอร์ทแคโรไลนา สเตต (North Carolina State University)
แหล่งข้อมูลอื่น

เว็บไซต์ระบบมหาวิทยาลัยนอร์แคโรไลนา
มหาวิทยาลัยวิชิทอสเตต

มหาวิทยาลัยวิชิทอสเตต (Wichita State University) เป็นมหาวิทยาลัยรัฐบาล ตั้งอยู่ที่เมืองวิชิทอ ใน รัฐแคนซัส สหรัฐอเมริกา ก่อตั้งในปี พ.ศ. 2438 (ค.ศ. 1895)  เปิดสอนระดับปริญญาตรีจนถึงปริญญาเอก ในปี 2550 มีคณาจารย์ 520 คน นักศึกษาประมาณ 15,000 คน
ฟิลิปโป อเมดิโอ

ฟีลิปโป อเมดิโอ
ฟิลิปโป อเมดิโอ (เกิดเมื่อวันที่ 2 กุมภาพันธ์ ค.ศ. 1891  – เสียชีวิตเมื่อวันที่ 18 มิถุนายน ค.ศ. 1946) เป็นนักการเมืองชาวอิตาลี ฟิลิปโป อเมดิโอ เกิดที่เมืองTurin เป็นผู้แทนราษฎรสังกัดพรรคสังคมนิยมอิตาลี ตั้งแต่ปี ค.ศ. 1921 จนถึงปี ค.ศ. 1926  และเป็นสมาชิกสภาร่างรัฐธรรมนูญแห่งสาธารณรัฐอิตาลี ในปี ค.ศ. 1946
พระยาปรีชาชลยุทธ (วัน จารุภา)

| พลเรือตรีพระยาปรีชาชลยุทธ (วัน จารุภา) |
| --- | --- |


รัฐมนตรี
ดำรงตำแหน่ง 10 ธันวาคม พ.ศ. 2475 – 8 สิงหาคม พ.ศ. 2476
นายกรัฐมนตรี: พระยามโนปกรณ์นิติธาดา (ก้อน หุตะสิงห์) พระยาพหลพลพยุหเสนา (พจน์ พหลโยธิน)
กรรมการราษฎร
ดำรงตำแหน่ง 28 มิถุนายน – 10 ธันวาคม พ.ศ. 2475
ประธาน: พระยามโนปกรณ์นิติธาดา (ก้อน หุตะสิงห์)
ผู้บัญชาการทหารเรือ
ดำรงตำแหน่ง 6 กรกฎาคม พ.ศ. 2475 – 4 สิงหาคม พ.ศ. 2476
ก่อนหน้า: พระเจ้าบรมวงศ์เธอ กรมหลวงสิงหวิกรมเกรียงไกร   (ในฐานะเสนาบดี)
ถัดไป: พระยาวิชิตชลธี (ทองดี สุวรรณพฤกษ์)
 
ข้อมูลส่วนบุคคล
เกิด: 13 มิถุนายน พ.ศ. 2422
เสียชีวิต: 17 กรกฎาคม พ.ศ. 2504 (82 ปี)

พลเรือตรี พระยาปรีชาชลยุทธ์ (วัน จารุภา) ท.จ. ต.ม. จ.ช. ร.ด.ม. (ศ) ร.จ.ม. ว.ป.ร. ๔ ป.ป.ร. ๓ ร.จ.ท. ๖ เป็นคณะกรรมการราษฎร รัฐมนตรี และผู้บัญชาการทหารเรือ
การศึกษา

พระยาปรีชาชลยุทธ์ (วัน จารุภา) จบการศึกษาจากโรงเรียนเทพศิรินทร์ เข้ารับการศึกษาปีพ.ศ. 2452 จบการศึกษาปีพ.ศ. 2458
การทำงาน

พระยาปรีชาชลยุทธ์ (วัน จารุภา) ได้ดำรงตำแหน่งต่างๆ ดังนี้
กรรมการราษฎร 28 มิถุนายน - 10 ธันวาคม พ.ศ. 2475
รัฐมนตรี 10 ธันวาคม พ.ศ. 2475 - 8 สิงหาคม พ.ศ. 2476
ผู้บัญชาการทหารเรือ 6 กรกฎาคม พ.ศ. 2475- 5 สิงหาคม พ.ศ. 2476
เครื่องราชอิสริยาภรณ์

พ.ศ. 2474 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2466 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2464 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2465 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2471 –  เหรียญจักรมาลา (ร.จ.ม.)
พ.ศ. 2458 –  เหรียญรัตนาภรณ์ รัชกาลที่ 6 ชั้นที่ 5 (ว.ป.ร.5)
พ.ศ. 2460 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2472 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2459 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2469

พุทธศักราช 2469 (นับแบบใหม่) ตรงกับปีคริสต์ศักราช 1926 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน
ปีขาล อัฐศก จุลศักราช 1288 (วันที่ 15 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระปกเกล้าเจ้าอยู่หัว (26 พฤศจิกายน พ.ศ. 2468 – 2 มีนาคม พ.ศ. 2477)
เจ้าประเทศราช:
เจ้าผู้ครองนครเชียงใหม่: เจ้าแก้วนวรัฐ (11 พฤศจิกายน พ.ศ. 2454 - 3 มิถุนายน พ.ศ. 2482)
เจ้าผู้ครองนครลำพูน: เจ้าจักรคำขจรศักดิ์ (11 พฤศจิกายน พ.ศ. 2454 - 5 พฤศจิกายน พ.ศ. 2486)
เจ้าผู้ครองนครน่าน: เจ้ามหาพรหมสุรธาดา (11 พฤศจิกายน พ.ศ. 2462 - 17 สิงหาคม พ.ศ. 2474)
เหตุการณ์

1 มกราคม - สะพานพระราม 6 เปิดอย่างเป็นทางการ
23 กรกฎาคม – บริษัทฟอกซ์ฟิล์ม ซื้อลิขสิทธิ์ระบบเสียงมูวีโทนเพื่อนำไปใช้บันทึกเสียงลงบนแผ่นฟิล์ม
20 สิงหาคม – ประเทศญี่ปุ่นก่อตั้งบรรษัทการกระจายเสียงและแพร่ภาพแห่งญี่ปุ่น (เอ็นเอชเค)
14 ตุลาคม – ตัวการ์ตูนหมี "วินนีเดอะพูห์" หรือ "หมีพูห์" ปรากฏตัวครั้งแรกในวรรณกรรมเยาวชนโดย เอ.เอ. มิลน์
3 พฤศจิกายน – ทีมฟุตบอลทีมชาติอุรุกวัยชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 10 ณ สนามกีฬาสปอร์ตเดญูโญอา กรุงซานเตียโก ประเทศชิลี
วันเกิด

3 มกราคม – จอร์จ มาร์ติน โปรดิวเซอร์ นักเรียบเรียง นักประพันธ์เพลง และนักดนตรีชาวอังกฤษ (ถึงแก่กรรม 8 มีนาคม พ.ศ. 2559)
20 มกราคม – แพตทริเซีย นีล นักแสดงชาวอเมริกัน (ถึงแก่กรรม 8 สิงหาคม พ.ศ. 2553)
28 มกราคม – เพ็ญพรรณ สิทธิไตรย์ ศิลปินแห่งชาติ สาขาทัศนศิลป์ (ประณีตศิลป์) (ถึงแก่กรรม 3 สิงหาคม พ.ศ. 2558)
2 กุมภาพันธ์ – วาเลรี ฌิสการ์ แด็สแต็ง อดีตประธานาธิบดีฝรั่งเศส (ถึงแก่กรรม 2 ธันวาคม พ.ศ. 2563)
11 กุมภาพันธ์ – เลสลี นีลเซน นักแสดงชาวแคนาดา-อเมริกัน (ถึงแก่กรรม 28 พฤศจิกายน พ.ศ. 2553)
13 กุมภาพันธ์ – อังคาร กัลยาณพงศ์ กวีและจิตรกร (ถึงแก่กรรม 25 สิงหาคม พ.ศ. 2555)
6 มีนาคม – เฉลิมชัย ศรีฤาชา นักร้องและนักแต่งเพลงชาวไทย (ถึงแก่กรรม พ.ศ. 2512)
18 มีนาคม – ชัค เบอร์รี นักร้องและนักดนตรีชาวอเมริกัน (ถึงแก่กรรม 18 มีนาคม พ.ศ. 2560)
23 มีนาคม - กาเยตานา ฟิตซ์-เจมส์ สจ๊วต ดัชเชสที่ 18 แห่งอัลบา
12 เมษายน – ทองใบ ทองเปาด์ ทนายความ นักเขียน นักหนังสือพิมพ์ ผู้ได้รับรางวัลแมกไซไซ (ถึงแก่กรรม 24 มกราคม พ.ศ. 2554)
21 เมษายน – สมเด็จพระราชินีนาถเอลิซาเบธที่ 2 แห่งสหราชอาณาจักร (สวรรคต 8 กันยายน พ.ศ. 2565)
28 เมษายน – ฮาร์เปอร์ ลี นักเขียนชาวอเมริกัน (ถึงแก่กรรม 19 กุมภาพันธ์ พ.ศ. 2559)
4 พฤษภาคม – พยงค์ มุกดา นักร้อง นักแสดง นักแต่งเพลงชาวไทย (ถึงแก่กรรม 12 กุมภาพันธ์ พ.ศ. 2553)
28 พฤษภาคม - หม่อมราชวงศ์ถนัดศรี สวัสดิวัตน์ ศิลปินแห่งชาติ นักร้อง นักชิม นักจัดรายการวิทยุโทรทัศน์ (ถึงแก่กรรม 27 สิงหาคม พ.ศ. 2562)
1 มิถุนายน – มาริลีน มอนโร นักแสดงชาวอเมริกัน (ถึงแก่กรรม พ.ศ. 2505)
6 มิถุนายน – เจ้าชายเคลาส์แห่งเนเธอร์แลนด์ พระราชสวามี สมเด็จพระราชินีนาถเบียทริกซ์แห่งเนเธอร์แลนด์แห่งเนเธอร์แลนด์ (สวรรคต 6 ตุลาคม พ.ศ. 2545)
13 สิงหาคม – ฟีเดล กัสโตร ประธานาธิบดีคนที่ 17 ของประเทศคิวบา (ถึงแก่กรรม 25 พฤศจิกายน พ.ศ. 2559)
22 กันยายน – สุนทรียา ณ เวียงกาญจน์ นักประพันธ์เพลงชาวไทย (ถึงแก่กรรม 30 กันยายน พ.ศ. 2557)
12 ตุลาคม - เซซาร์ เปลลี สถาปนิกชาวอาร์เจนตินา-อเมริกัน (ถึงแก่กรรม 19 กรกฎาคม พ.ศ. 2562)
19 พฤศจิกายน – ศรินทิพย์ ศิริวรรณ นักแสดงอาวุโสชาวไทย ปัจจุบันเป็นบุคคลผู้หายสาบสูญวันที่ 3 ธันวาคม พ.ศ. 2530
23 พฤศจิกายน – สัตยะ สาอีพาพา นักบวชชาวอินเดีย (ถึงแก่กรรม 24 เมษายน พ.ศ. 2554)
25 พฤศจิกายน – พอล แอนเดอร์สัน นักเขียนนิยายวิทยาศาสตร์ชาวอเมริกัน (ถึงแก่กรรม 31 กรกฎาคม พ.ศ. 2544)
29 พฤศจิกายน - เบจี คาอิด เอสเสบซี นักการเมืองตูนิเซีย (ถึงแก่กรรม 25 กรกฎาคม พ.ศ. 2562)
3 ธันวาคม  - พระมหาคณานัมธรรมปัญญาธิวัตร (เจริญ กิ๊นเจี๊ยว) เจ้าคณะใหญ่คณะสงฆ์อนัมนิกายแห่งประเทศไทย และเจ้าอาวาสวัดกุศลสมาคร (มรณะภาพ 16 เมษายน พ.ศ. 2561)
วันถึงแก่กรรม

24 เมษายน - พระเจ้าซุนจง (순종) จักรพรรดิองค์สุดท้ายของเกาหลี
รางวัล > รางวัลโนเบล

สาขาเคมี – Theodor Svedberg
สาขาวรรณกรรม – กราเซีย เดเลดดา
สาขาสันติภาพ – Aristide Briand, กุสตาฟ สเตรสมันน์
สาขาฟิสิกส์ – Jean Baptiste Perrin
สาขาสรีรวิทยาหรือการแพทย์ – โจฮานน์ แอนเดรียส์ กริบ ฟิบิเกอร์
มหาวิทยาลัยนอร์ทแคโรไลนาสเตต

| --- | --- |
ชื่อย่อ: NCSU, NC State, State
คติพจน์: Think and Do
ประเภท: สถาบันอุดมศึกษาของรัฐ
สถาปนา: 7 มีนาคม พ.ศ. 2430
อธิการบดี: แรนดี วูดสัน
ผู้ศึกษา: 36,304 คน (ค.ศ. 2019)
ที่ตั้ง: ราลี รัฐนอร์ทแคโรไลนา สหรัฐ 35°47′14″N 78°40′14″W﻿ / ﻿35.78722°N 78.67056°W﻿ / 35.78722; -78.67056
สี: แดง-ขาว    
เว็บไซต์: www.ncsu.edu

มหาวิทยาลัยนอร์ทแคโรไลนาสเตต (North Carolina State University) เป็นมหาวิทยาลัยรัฐในระบบมหาวิทยาลัยนอร์ทแคโรไลนา ตั้งอยู่ที่เมืองราลี ในรัฐนอร์ทแคโรไลนา สหรัฐอเมริกา หรือที่รู้จักในชื่อย่อว่า "เอ็นซีสเตต" (NC State)
มหาวิทยาลัยนอร์ทแคโรไลนาสเตตก่อตั้งในปี ค.ศ. 1887 เป็นวิทยาลัยเกษตรและช่างศิลป์ ปัจจุบันมีนักศึกษามากกว่า 35,000 คน เป็นมหาวิทยาลัยที่ใหญ่ที่สุดในรัฐนอร์ทแคโรไลนา และมีความโดดเด่นในด้านวิศวกรรม การเกษตร วิทยาศาสตร์ สิ่งทอและการออกแบบ เปิดสอนในระดับปริญญาตรี จำนวน 106 สาขา ระดับปริญญาโท 104 สาขา และระดับปริญญาเอก 61 สาขา
แหล่งข้อมูลอื่น

เว็บไซต์ทางการ
วิกิมีเดียคอมมอนส์มีสื่อเกี่ยวกับ มหาวิทยาลัยนอร์ทแคโรไลนาสเตต
ฟิล์ม.ยูเอ

| --- | --- |
เทศกาลภาพยนตร์ออแดซา (OIFF) พิธีเปิดวันที่ 12 กรกฎาคม ค.ศ. 2013 ณ ออเพอรา-เฮาส์ฮอลล์แพเนอรามา
ประเภท: สตูดิโอภาพยนตร์
อุตสาหกรรม: อุตสาหกรรมภาพยนตร์
ก่อตั้ง: ค.ศ. 2002
ผู้ก่อตั้ง: แซร์ฮีย์ ซอซานอว์สกึย
สำนักงานใหญ่: เคียฟ, ประเทศยูเครน
เว็บไซต์: film.ua
ฟิล์ม.ยูเอกรูป เป็นกลุ่มบริษัทสื่อรวมกันที่ใหญ่ที่สุดในด้านการผลิตภาพยนตร์และโทรทัศน์ในยุโรปตะวันออก สตูดิโอภาพยนตร์แห่งนี้ก่อตั้งขึ้นในเดือนพฤศจิกายน ค.ศ. 2002 นับเป็นผู้ผลิตภาพยนตร์รายใหญ่ที่สุดในประเทศยูเครน
ประเทศแอนทีกาและบาร์บิวดาในโอลิมปิกฤดูร้อน 2016

ประเทศแอนทีกาและบาร์บิวดา เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติแอนทีกาและบาร์บิวดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 2 ชนิดกีฬา ผลการแข่งขันครั้งนี้ประเทศแอนทีกาและบาร์บิวดาไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 กรีฑา: 
รวม:
ดูเพิ่ม

ประเทศแอนทีกาและบาร์บิวดาในโอลิมปิก
รายชื่อผู้เชิญธงชาติแอนทีกาและบาร์บิวดาในโอลิมปิก
รายชื่อนักกีฬาแอนทีกาและบาร์บิวดาที่ได้รับเหรียญรางวัลโอลิมปิก